Uue-Kastre piiskopilinnus

Uue-Kastre piiskopilinnus (saksa keeles Warbecke, Bischofsburg Warbeck) oli arvatavasti 14. sajandil ehitatud Tartu piiskopkonna linnus. See paiknes Emajõe vasakkaldal 12 km enne Emajõe suubumist Peipsi järve.

Ajalugu
pisi|Vaade linnuse asukohale 1784. Johann Christoph Brotze
Uue-Kastre linnus oli teetõkke linnus ja tollipunkt Emajõel, mis rajati tõenäoliselt pärast 1342. aastat. Vanimaks linnuseosaks peetakse 4-tahulist tornlinnust, mis hiljem jäi flankeerivana linnuse lõuna-idapoolsesse ossa, kaitstes idaküljel paiknenud väravat.

Linnust on esmamainitud 1392. aastal.

Linnus oli ulatuslikumalt välja ehitatud 15. sajandi II veerandiks. 16. sajandi I poolel rajati linnuse väikese hoovi nurka ümar suurtükitorn laskekambritega allkorrusel. Pealinnusest läänepoolsesse kohta jäi vallikraaviga piiratud pihttaraga eeslinnus.(Eesti Arhitektuur, K. Alttoa)

Uue-Kastre piiskopilinnus sai purustusi 16.–17. sajandil nii Liivimaa sõjas kui ka Poola-Rootsi sõdades, hävis lõplikult aga Põhjasõjas.

Nüüdisajal asub linnuse asukohas Emajõe-Suursoo looduskeskus.

Vaata ka
Kastre mõis
Vana-Kastre piiskopilinnus

 Viited 

Välislingid


 Anti Selart, Andres Tvauri, Alar Läänelaid (2017). Die Burg Warbeck (Kastre). Baltic Journal of Art History, 13 (13), 39−74. DOI: 10.12697/BJAH.2017.13.03. 

Kategooria:Tartu piiskopkonna linnused
Kategooria:Võnnu kihelkond
Kategooria:Eesti linnused